**INSTITUT ZA ETNOLOGIJU I FOLKLORISTIKU**

**Šubićeva 42, 10 000 Zagreb**

**E-mail:** [**institut@ief.hr**](mailto:institut@ief.hr)

Na temelju Programskog ugovora zaključenog s Ministarstvom znanosti i obrazovanja dana 8. prosinca 2023. (urbroj: 9-03-01/18-23-03), Dodatka 1. Programskog ugovora zaključenog s Ministarstvom znanosti, obrazovanja i mladih dana 12. prosinca 2024. (urbroj: 9-03-01/05-24-06-05) te Odluke Znanstvenog vijeća Instituta za etnologiju i folkloristiku *(dalje u tekstu: Institut)* od 27. svibnja 2025. (urbroj: 3-02/09-25-01-01), a u skladu s člankom 40. stavkom 2. Zakona o visokom obrazovanju i znanstvenoj djelatnosti ("Narodne novine", br. 119/2022 – *dalje u tekstu: Zakon*) i člankom 48. stavkom 2. Statuta, Institut raspisuje

**NATJEČAJ**

za popunu sistematiziranog radnog mjesta:

* suradničko radno mjesto **viši asistent** za sudjelovanje u radu DARIAH-ERIC konzorcija, znanstveno područje humanističkih znanosti, polje etnologija i antropologija, uža specijalnost: digitalna humanistika i antropologija izvedbe - 1 izvršitelj/ica na određeno vrijeme u trajanju najdulje četiri godine.

**Uvjeti:** Pristupnici trebaju ispunjavati opće uvjete za zasnivanje radnog odnosa kao i uvjete propisane odredbama članka 39. stavka 7. Zakona o visokom obrazovanju i znanstvenoj djelatnosti, stečen akademski stupanj doktora znanosti u području humanističkih znanosti te obranjenu doktorsku disertaciju u području humanističkih znanosti.

Uz pisanu prijavu pristupnici moraju priložiti: životopis s opisom dosadašnjeg rada, presliku potvrde o obrani doktorske disertacije, bibliografiju i elektronički zapis Hrvatskog zavoda za mirovinsko osiguranje s podacima vezano uz radni staž.

Na temelju čl. 13. Zakona o ravnopravnosti spolova na oglas se mogu javiti osobe oba spola.

Pristupnici koji se pozivaju na pravo prednosti prilikom zapošljavanja sukladno:

1) čl. 102. Zakona o hrvatskim braniteljima iz Domovinskog rata i članovima njihovih obitelji,

2) čl. 9. Zakona o profesionalnoj rehabilitaciji i zapošljavanju osoba s invaliditetom,

3) čl. 47 Zakona o civilnim stradalnicima iz Domovinskog rata,

uz pisanu prijavu na natječaj i dokaze o ispunjavanju uvjeta, dužni su priložiti i sve potrebne dokaze prema navedenim Zakonima. Popis dokaza za pristupnike koji se pozivaju na pravo prednosti sukladno Zakonima navedenim pod 1) i 3) dostupan je na poveznici na internetskoj stranici Ministarstva hrvatskih branitelja: <https://branitelji.gov.hr/zaposljavanje-843/843>

**Rok za podnošenje prijava na natječaj:** 30 dana od njegove objave u „Narodnim novinama“, mrežnim stranicama Hrvatskog zavoda za zapošljavanje, na mrežnim stranicama Instituta te na službenom internetskom portalu za radna mjesta Europskoga istraživačkog prostora.

Sva natječajna dokumentacija podnosi se isključivo u elektroničkom obliku, u PDF formatu, na e-adresu: [**institut@ief.hr**](mailto:institut@ief.hr) s obaveznom naznakom u predmetu poruke „Za natječaj“.

Nepotpune i nepravodobne prijave neće se razmatrati.

O rezultatima izbora pristupnici će biti obaviješteni isključivo putem web stranice Instituta <https://www.ief.hr/o-institutu/natjecaji/> u roku od 8 dana od donošenja odluke o izboru.

Natječaj se provodi sukladno odredbama Pravilnika o raspisivanju i provedbi javnih natječaja koji je dostupan na poveznici <https://www.ief.hr/wp-content/uploads/2019/12/Pravilnik-o-raspisivanju-i-provedbi-javnih-natjecaja-IEF.pdf>.

Institut za etnologiju i folkloristiku